Koksyde

Koksyde (Nederlands: Koksijde) is e Belgische plekke en gemêente in de provinsje West-Vloandern. Koksyde ligt an de Vlamsche Kust. De gemêente et e goeie 22.000 inweuners in 't hèle.

 Geschiedenisse 
In Koksyde zyn der begroafplekkn van de Morin gevoen. De "Morini" wos e stamme die ten tyde va Julius Caesar an de kust weunde in 't nôordn va Vrankryk en West-Vloandern.

De name "Cox-hyde" is vo 't êerst vermeld in 1270. Koksyde komt van de benaminge kokkels-yde, è woaterinham woar dat er veel kokkels zaatn. Kokkels: schelpn voe t'eten, hyde-yde: inham van de zêe.

Koksydenoars noemn ze dunn-ezels, da woarn muulezels die gebruukt woarn voe van alles en nog wa te sleurn en ook voe 't voak te vervoern an 't strange.

 Deelgemeentn 
De gemeente Koksyde bestoat uut de deelgemeentn Koksyde, Ôostduunkerke en Wulpn. 't Oed centrum van Koksyde lig e kilometer of twee van de zee. An de zee is 't er e nieuw toeristisch centrum, Koksyde-bad, ountstoan. Meer noa 't oostn ligt in de deelgemeente Koksyde nog de parochje Sint-Idesbald, ter plekke beter gekend ounder de noame Baaltje. 't Centrum van de deelgemeente Ôostduunkerke lig ôok e groatn kilometer va zee, met Ôostduunkerke-Bad an de zee. E groatn vier kilometer noa 't binneland ligt de klene landelike parochje Wulpn.

 #  Noame  Ippervlakt  BevolkiengeI     (IV) (V)  Koksyde  - Koksyde - Koksyde-bad - Sint-Idesbald                         II  Ôostduunkerke      III  Wulpn     

Koksyde ligt teegn:
 a. Nieuwpoort (stad Nieuwpoort)
 b. Ramskapelle (stad Nieuwpoort)
 c. Booitshoeke (stad Veurne)
 d. Veurne (stad Veurne)
 e. Adiengkerke (gemeente De Panne)
 f. De Panne (gemeente De Panne)

 Koarte 

 Schone om te zien 
15px Kykt noa Bouwkundig erfgoed in Koksyde
 'n Ôogn Blekker: e reservoat met d'ogste dune (33m) an de West-Vlamsche kust.   
 Ter Duunn: e musee woa da ze de geschiedenisse van de Cisterciënzers expliqueern die wundn in d'abdy van Oeze-Vrouwe-Ter-Duunn   
 't Strand: by ebbe is 't tusschn 250 en 700 meters brêed
 't Vliegpling, gekend van de SeaKings en de televisie-serie Windkracht 10.  
 De cinema Studio Koksijde, 'n ênigstn an de kust en eigentlik oek va 'n Westoek, butn de Kinepolis in Ostende.
 Hotel Normandie: een otel in de vorme van e bôot an de Keuninklike Boane, gebouwd deur d' architectn Laurent & Willy Bruggeman in 1936 (winnoare van de Vlaamse Monumentenprijs 2007)
 Manneken Pis van Koksyde

 Bekende menschn 
 Elise Crombez: topmodel

 Trivioal 
 De klemtone van de noame Koksyde legt op d'êerste lettergrepe. Vroag et moa an wien dat er wunt.

 Externe koppeliengn 
 Website van de gemeente
 D'andere website van de gemeente en van 't baaldje


Categorie:Plekke in West-Vloandern